hotchpotch/miracl-hf-unified huggingface dataset:
กิตติศักดิ์ ปรกติ
ผู้ช่วยศาสตราจารย์ กิตติศักดิ์ ปรกติ (เกิด 7 ธันวาคม 2499) เป็นข้าราชการชาวไทย และเป็นอาจารย์ประจำคณะนิติศาสตร์ มหาวิทยาลัยธรรมศาสตร์
ผู้ช่วยศาสตราจารย์ กิตติศักดิ์ ปรกติ หรือ ผู้ช่วยศาสตราจารย์ ดร.กิตติศักดิ์ ปรกติ เรียนจบนิติศาสตรบัณฑิตจากมหาวิทยาลัยธรรมศาสตร์ ต่อมาได้รับอนุปริญญาในสาขากฎหมายเปรียบเทียบจากมหาวิทยาลัยสทราซบูร์ (University of Strasbourg) ประเทศฝรั่งเศส กับทั้งเป็นนิติศาสตรมหาบัณฑิตและนิติศาสตรดุษฎีบัณฑิตจากมหาวิทยาลัยบอนน์ (University of Bonn) ประเทศเยอรมนี
นอกจากสอนกฎหมายแล้ว กิตติศักดิ์เคยเป็นรองคณบดีคณะนิติศาสตร์ มหาวิทยาลัยธรรมศาสตร์ ปัจจุบัน เขายังเป็นประธานสภาอาจารย์ มหาวิทยาลัยธรรมศาสตร์ และกรรมการสภามหาวิทยาลัยธรรมศาสตร์ด้วย
กิตติศักดิ์สนับสนุนการดำรงอยู่ของประมวลกฎหมายอาญา มาตรา 112 และเห็นควรให้มาตรานี้เป็นส่วนหนึ่งของความผิดเกี่ยวกับความมั่นคงของรัฐดังที่เป็นอยู่ ตราบที่ประเทศไทยยังใช้การปกครองที่มีพระมหากษัตริย์เป็นประมุข แต่ก็เห็นด้วยว่า ปัจจุบัน โทษจำคุกสิบห้าปีนั้นเกินพอดี และการบังคับใช้มาตรานี้มีปัญหา
กิตติศักดิ์สนับสนุน กปปส. ในการล้มล้างรัฐบาลพรรคเพื่อไทย เขาขึ้นปราศรัยโจมตีพรรคเพื่อไทยบนเวทีกลุ่มต่อต้านรัฐบาลหลายครั้ง ทั้งยังสนับสนุนแนวคิดและปฏิบัติการหลายอย่างของ กปปส. เช่น การจัดตั้งสภาประชาชนที่ไม่ได้มาจากการเลือกตั้งให้มาปฏิรูปประเทศไทย และการยึดสถานที่ราชการซึ่งเขาเห็นว่า เป็นวิถีทางอันสันติ
วันที่ 20 ธันวาคม 2556 กรมสอบสวนคดีพิเศษอายัดทรัพย์สินของเขาฐานสนับสนุนการเงิน กปปส. และออกหมายเรียกให้เขาไปรายงานตัว ครั้นวันที่ 14 พฤษภาคม 2557 ศาลอาญาออกหมายจับเขาฐานเป็นกบฏ
วันที่ 8 พฤษภาคม 2557 มีการเผยแพร่ในเฟซบุ๊กซึ่งข้อความเปิดเผยว่า กิตติศักดิ์ลอกเลียนผลงานทางวิชาการเรื่อง "กฎหมายเอกรูปเรื่องการซื้อขาย – ประสบการณ์ด้านกฎหมายเอกรูปเรื่องการซื้อขายในสหพันธ์สาธารณรัฐเยอรมนี" (Uniform Sales Law – The Experience with Uniform Sales Laws in the Federal Republic of Germany) ของศาสตราจารย์เพเทอร์ ชเลชลีม (Peter Schlechliem) มาเป็นผลงานของตนเองชื่อ "อนุสัญญาสหประชาชาติว่าด้วยสัญญาซื้อขายระหว่างประเทศ ค.ศ. 1980" (The United Nations Convention on Contracts for the International Sale of Goods of 1980) จนกลายเป็นกระแสในโลกอินเทอร์เน็ต ครั้นวันที่ 9 พฤษภาคม 2557 กิตติศักดิ์จึงยอมรับว่าลอกเลียนจริง โดยกล่าวว่าเป็นความผิดของตนเองที่ไม่ได้ระบุชื่อศาสตราจารย์ชเลชลีม และศาสตราจารย์ชเลชลีมเป็นอาจารย์ของตน เขายังกล่าวว่าผลงานที่เขาทำขึ้นนั้นเป็นเพียงเอกสารประกอบการบรรยาย (lecture note) ซึ่งแจกในการบรรยายเท่านั้น ไม่ได้เผยแพร่ทั่วไป
วันที่ 10 พฤษภาคม 2557 ประสิทธิ์ ปิวาวัฒนพานิช รองศาสตราจารย์ประจำคณะนิติศาสตร์ มหาวิทยาลัยธรรมศาสตร์ ซึ่งเป็นกรรมการประเมินความดีความชอบเพื่อเลื่อนขั้นเงินเดือนของคณะ เปิดเผยว่ากิตติศักดิ์ได้ยื่นผลงานดังกล่าวเพื่อใช้ประเมินความดีความชอบของตน และเสนอผลงานนี้ในการประชุมระหว่างประเทศด้วย เมื่อคณะกรรมการประเมินความดีความชอบสังเกตเห็นความผิดปรกติ กิตติศักดิ์ชี้แจงว่าเป็นความผิดพลาดของผู้ช่วย เป็นความรีบร้อนไม่ทันระวัง และเป็นความผิดพลาดทางเทคนิค แต่ประสิทธิ์เห็นว่าฟังไม่ขึ้น เพราะมีการแก้ข้อความเดิมหลายส่วนชนิดที่ถ้ารีบร้อนคงทำไม่ได้และผู้ช่วยคงไม่กล้าทำ นอกจากนี้กิตติศักดิ์ยังชี้แจงว่าที่ทำไปนั้นเพราะต้องการเผยแพร่ผลงานของศาสตราจารย์ชเลชลีม แต่ประสิทธิ์ตั้งคำถามว่า ถ้าเป็นเช่นนั้นจริง เหตุใดจึงแก้ชื่อศาสตราจารย์ชเลชลีมมาเป็นชื่อตน อย่างไรก็ดีคณะไม่ได้ดำเนินการอย่างไรกับกรณีนี้
คอนชิตา เวิสต์
โทมัส ทอม นอยเวิร์ท (Thomas "Tom" Neuwirth) หรือรู้จักอีกชื่อในแบบแดร็กควีน คือ คอนชิตา เวิสต์ เกิดวันที่ 6 พฤศจิกายน ค.ศ. 1988 เป็นนักร้องชาวออสเตรีย เป็นตัวแทนในการแข่งขันยูโรวิชัน 2014 ซึ่งเธอเป็นผู้ชนะการแข่งขันครั้งนี้ที่จัดขึ้นที่กรุงโคเปนเฮเกน ประเทศเดนมาร์ก โดยชนะจากเพลง "Rise Like a Phoenix"
พรีเมียร์ลีก ฤดูกาล 2014–15
พรีเมียร์ลีก ฤดูกาล 2014–15 (หรือเรียกว่า บาร์คลีส์พรีเมียร์ลีก ด้วยเหตุผลด้านผู้สนับสนุน) เป็นการแข่งขันพรีเมียร์ลีก ฤดูกาลที่ 23 นับแต่เริ่มจัดการแข่งขันครั้งแรกในปี ค.ศ. 1992 เริ่มต้นฤดูกาลวันที่ 16 สิงหาคม ค.ศ. 2014 และสิ้นสุดฤดูกาลวันที่ 24 พฤษภาคม ค.ศ. 2015. มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิพ โดยมี 2 ทีมที่ได้เลื่อนชั้นโดยอัตโนมัติ ได้แก่ เลสเตอร์ซิตี, เบิร์นลีย์ และอีก 1 ทีมที่เป็นผู้ชนะในรอบเพลย์ออฟ คือ ควีนส์พาร์กเรนเจอส์
นอกจากนี้แล้ว พรีเมียร์ลีกฤดูกาลนี้ยังทำสถิติมูลค่าการซื้อขายนักฟุตบอลในแต่ละทีมต่าง ๆ สูงมากเป็นประวัติการณ์ โดยเพียงแค่ในการซื้อขายรอบแรก (ก่อนถึงวันที่ 1 กันยายน ค.ศ. 2014 เวลา 22.00 น. ตามเวลามาตรฐานกรีนิช) โดยมีมูลค่ารวมกันถึง 835 ล้านปอนด์ ซึ่งนอกจากจะทำลายสถิติสูงสุดของการซื้อขายรอบแรกที่เคยทำไว้เมื่อฤดูกาลก่อน คือ 630 ล้านปอนด์ เพียงเฉพาะยอดการซื้อขายเฉพาะแค่รอบแรกครั้งนี้ ยังมากกว่าสถิติซื้อขายทั้ง 2 รอบของฤดูกาลก่อนที่สูงสุดในประวัติศาสตร์ คือ 760 ล้านปอนด์ อีกด้วย โดยทีมที่ทำสถิติซื้อตัวนักฟุตบอลสูงสุด คือ แมนเชสเตอร์ยูไนเต็ด ในราคาเกือบ 150 ล้านปอนด์ อีกทั้งแมนเชสเตอร์ยูไนเต็ดได้ซื้อตัวอังเคล ดี มารีอา นักฟุตบอลชาวอาร์เจนตินามาจากเรอัลมาดริดในลาลีกาของสเปน ด้วยค่าตัวเกือบถึง 60 ล้านปอนด์ นับว่าเป็นสถิติสูงสุดของการซื้อขายตัวนักฟุตบอลของวงการฟุตบอลอังกฤษ นอกจากนี้แล้วภาพโดยรวมยังถือว่า ใช้จำนวนเงินซื้อขายนักฟุตบอลแพงกว่าลีกอื่น ๆ ในทวีปยุโรปด้วยกัน (เช่น ลาลีกาของสเปน หรือเซเรียอาของอิตาลี) ถึงเกือบเท่าตัว
ผลการแข่งขัน เชลซี เป็นทีมที่ได้แชมป์ไป นับเป็นการครองตำแหน่งแชมป์เป็นสมัยที่ 5 โดยได้แชมป์ตั้งแต่การแข่งขัดนัดที่ 35 ซึ่งยังไม่จบฤดูกาล เนื่องจากทีมที่อยู่ตารางคะแนนอันดับ 2 และ 3 คือ แมนเชสเตอร์ซิตี และอาร์เซนอล ไม่สามารถทำคะแนนไล่ทันได้แล้ว โดยเชลซีเป็นฝ่ายเอาชนะ คริสตัลพาเลซ ไปได้ 1-0 ที่สนามสแตมฟอร์ดบริดจ์ จากซ้ำลูกจุดโทษของเอแดน อาซาร์ ในช่วงทดเวลาบาดเจ็บครึ่งแรก นอกจากนี้แล้วเชลซียังสร้างประวัติศาสตร์หน้าใหม่ คือ เป็นทีมที่ขึ้นนำในตารางคะแนนตั้งแต่เริ่มเปิดฤดูกาล จนถึงจบ โดยที่ไม่มีทีมใดสามารถแซงขึ้นนำได้
นอกจากนี้แล้ว ในฤดูกาลนี้ยังมีสถิติใหม่เกิดขึ้น คือ การทำแฮตทริกเร็วที่สุดในประวัติศาสตร์พรีเมียร์ลีก โดยซาดิโน มาเน นักฟุตบอลชาวเซเนกัล ของเซาแทมป์ตัน ที่เอาชนะ แอสตันวิลลา ไปได้ถึง 6-1 ที่สนามเซนต์แมรีส์ โดยใช้เวลาไปทั้งหมดเพียง 2.56 นาที ทำลายสถิติเดิมของร็อบบี ฟาวเลอร์ ของลิเวอร์พูล ที่ทำไว้ 4.33 นาที ตั้งแต่ฤดูกาล 1994–95 ที่พบกับ อาร์เซนอล
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2013-14 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2013-14
ผู้เล่นที่ทำคนเดียว 4 ประตู
โชเซ มูรีนโย คว้ารางวัล ผู้จัดการทีมประจำฤดูกาลของพรีเมียร์ลีก.
รางวัลนักฟุตบอลยอดเยี่ยมประจำฤดูกาลของพรีเมียร์ลีก ได้แก่ เอแดน อาซาร์.
รางวัลนักฟุตบอลยอดเยี่ยมแห่งปีของพีเอฟเอ ได้แก่ เอแดน อาซาร์.
ทีมยอดเยี่ยมประจำปีของพีเอฟเอ ได้แก่:
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ เอแดน อาซาร์.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ แฮร์รี เคน.
รางวัล รองเท้าทองคำพรีเมียร์ลีก ได้แก่ เซร์คีโอ อะกูเอโร ผู้ที่ทำประตู 26 ประตู.
รางวัล ถุงมือทองคำพรีเมียร์ลีก ได้แก่ โจ ฮาร์ต ผู้เก็บคลีนชีตส์ 14 ครั้ง.
พรีเมียร์ลีก แฟร์เพลย์ ลีก ได้แก่ เวสต์แฮม ยูไนเต็ด. นอกจากนี้, พวกเขาได้รับพิ้นที่ในการไปแข่งขัน ยูโรปาลีก รอบคัดเลือกรอบแรก.
ฟุตซอลชิงแชมป์โลก 2000
การแข่งขันฟุตซอลชิงแชมป์โลก 2000 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 4 ซึ่งจัดขึ้นที่ประเทศกัวเตมาลา ระหว่างวันที่ 18 พฤศจิกายน – 3 ธันวาคม พ.ศ. 2543 ทีมที่ชนะเลิศคือ สเปน โดยชนะทีมชาติบราซิลไป 4-3 ประตู
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่สถานีโทรทัศน์สีกองทัพบก ช่อง 7 ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2000 ในทุกนัดที่ฟุตซอลทีมชาติไทย ลงแข่งขัน
แผ่นดินไหวตาม
แผ่นดินไหวตาม หรือทับศัพท์ว่า อาฟเตอร์ช็อก () เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ที่มีก่อนหน้า ในพื้นที่เดียวกับพื้นที่ไหวหลัก หากแผ่นดินไหวตามมีความรุนแรงกว่าการไหวหลัก แผ่นดินไหวตามจะได้รับการระบุว่าเป็นการไหวหลัก ส่วนการไหวหลักก่อนหน้านั้นจะได้รับการระบุให้เป็นฟอร์ช็อกแทน ทั้งนี้ แผ่นดินไหวตามเกิดขึ้นเนื่องจากแผ่นเปลือกโดยรอบได้เคลื่อนย้ายจากรอยเลื่อนเพื่อปรับผลกระทบที่มาจากการไหวหลัก
นักวิทยาแผ่นดินไหวใช้เครื่องมือเช่น แบบจำลองอนุกรมแผ่นดินไหวตามชนิดแพร่กระจาย (ETAS) เพื่อศึกษาแผ่นดินไหวตามที่เกิดซ้อน
บิแซนเทียม
บิแซนเทียม (; ) เป็นนครกรีกโบราณตั้งอยู่ ณ ที่ซึ่งภายหลังเป็นคอนสแตนติโนเปิล (อิสตันบูลสมัยใหม่) ผู้อยู่ในนิคมกรีกจากเมการาก่อตั้งนครแห่งนี้เมื่อ 657 ปีก่อน ค.ศ. มีการสร้างนครใหม่และเป็นเมืองหลวงใหม่ของจักรวรรดิโรมันในรัชกาลจักรพรรดิคอนสแตนตินที่ 1 ใน ค.ศ. 330 และภายหลังเปลี่ยนชื่อเป็นคอนสแตนติโนเปิล นครดังกล่าวเป็นเมืองหลวงของจักรวรรดิไบแซนไทน์กระทั่ง ค.ศ. 1453 เมื่อถูกพิชิตและกลายเป็นเมืองหลวงของจักรวรรดิออตโตมัน นับแต่สถาปนาประเทศตุรกีสมัยใหม่ใน ค.ศ. 1923 ชื่อนครภาษาตุรกี อิสตันบูล ได้แทนที่ชื่อคอนสแตนติโนเปิลในทางตะวันตก
เทศบาลตำบลแวงน่าง
เทศบาลตำบลแวงน่าง เป็นเทศบาลตำบลแห่งหนึ่งในเขตอำเภอเมืองมหาสารคาม จังหวัดมหาสารคาม เป็นองค์กรปกครองส่วนท้องถิ่นที่ตั้งศาลากลางจังหวัด มีพื้นที่ 9.88 ตารางกิโลเมตร ครอบคลุมพื้นที่บางส่วนของตำบลแวงน่าง โดยมีอาณาเขตติดต่อกับองค์การบริหารส่วนตำบลแวงน่างทุกทิศทาง และมีประชากรในปี พ.ศ. 2560 จำนวน 5,552 คน
หม่อมเจ้าวิบูลย์สวัสดิ์วงศ์ สวัสดิกุล
หม่อมเจ้าวิบูลย์สวัสดิ์วงศ์ สวัสดิกุล (27 พฤศจิกายน พ.ศ. 2428 - 23 พฤศจิกายน พ.ศ. 2483) เป็นพระโอรสในพระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์กับหม่อมเพิ่ม สวัสดิกุล ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าวิบูลย์สวัสดิ์วงศ์ สวัสดิกุล ประสูติเมื่อ 27 พฤศจิกายน พ.ศ. 2428 เมื่อเจริญพระชันษาขึ้นพระบิดาได้ส่งไปเรียนที่ประเทศอังกฤษจนกระทั่งจบมหาวิทยาลัย ต่อมาประมาณ พ.ศ. 2455 หม่อมเจ้าวิบูลย์สวัสดิ์วงศ์ ซึ่งได้ศึกษาวิชายูยิตสูมาจากยุโรป เมื่อกลับมาประเทศไทยทรงเห็นว่าวิชานี้มีประโยชน์แก่สวัสดิภาพสังคมเป็นอย่างยิ่ง จึงทรงเผยแพร่แก่ครู และนักเรียนในโรงเรียนสวนกุหลาบวิทยาลัย (หรือโรงเรียนพลศึกษากลาง) เป็นแห่งแรก ต่อมาได้นำวิชายูยิตสูเข้าไปสอนในโรงเรียนนายร้อยตำรวจ และได้มีการปฏิรูปใหม่เป็นวิชายูโด
หม่อมเจ้าวิบูลย์สวัสดิ์วงศ์ ได้เริ่มเข้ารับราชการ และได้เคยดำรงตำแหน่งอัครราชทูตประจำสำนักงานประจำที่กรุงโคเปนเฮเกน ประเทศเดนมาร์ก ระหว่าง พ.ศ. 2467 - 2472 ต่อมาได้เข้ารับราชการเป็นราชเลขานุการส่วนพระองค์ในพระบาทสมเด็จพระปกเกล้าเจ้าอยู่หัว และต้องเสด็จออกจากสยามหลังการปฏิวัติสยาม พ.ศ. 2475และประทับที่ปีนังตลอดพระชนม์ชีพ
หม่อมเจ้าวิบูลย์สวัสดิ์วงศ์ สวัสดิกุล สิ้นชีพิตักษัยเมื่อวันที่ 23 พฤศจิกายน พ.ศ. 2483 ชนมายุ 62 ปี พระราชทานเพลิงพระศพ ณ วัดมกุฏกษัตริยาราม พ.ศ. 2493
หม่อมเจ้าวิบูลย์สวัสดิ์วงศ์ สวัสดิกุล เสกสมรสกับหม่อมเกื้อ ณ ระนอง ธิดาพระยาประดิพัทธภูบาล (คอยู่เหล ณ ระนอง) กับคุณหญิงคลับ ณ ระนอง มีโอรส-ธิดา 4 คน
ต่อมาเสกสมรสใหม่กับหม่อมเจ้าขจรจิรพันธ์ จิรประวัติ
ทอม แคร์โรลล์
เขาเข้าร่วมทีมเยาวชนของ ทอตแนมฮ็อตสเปอร์ ในชุดอายุต่ำกว่า 16 ปี ในเดือน มิถุนายน ค.ศ. 2010 เขาได้เซ็นสัญญาเป็นนักเตะอาชีพกับทีมไก่
เดือยทองหลังจากทำไป 10 ประตูจาก 23 นัดในทีม
เยาวชน
เขาประเดิมสนามให้กับทีมไก่เดือยทองเมื่อวันที่ 25 สิงหาคม ค.ศ. 2011 ในศึก ยูฟ่ายูโรปาลีก เพลย์ออฟนัดสองที่พบกับทีม ฮาร์ทส โดยสวมเสื้อหมาย
เลข 46
สโมสรวอลเลย์บอลศรีสะเกษ
สโมสรวอลเลย์บอลศรีสะเกษ เป็นสโมสรวอลเลย์บอลในประเทศไทย ในการแข่งขันรายการวอลเลย์บอลไทยแลนด์ลีก ในอดีตมีฐาปไพพรรณ ไชยศรี ทำหน้าที่เป็นกัปตันทีม ทำผลงานได้ดีที่สุดในการแข่งขันไทยแลนด์ลีกคือ รองแชมป์ในปี 2014 ปัจจุบันไม่ได้ส่งทีมเข้าร่วมแข่งขันในไทยแลนด์ลีกแล้ว
ตำบลผักไหม (จังหวัดสุรินทร์)
ตำบลผักไหมตำบลผักไหมเดิมขึ้นกับตำบลระแงง อำเภอศรีขรภูมิ ต่อมาได้รับการแยกตำบลใหม่เป็นตำบลผักไหมใน พ.ศ. 2532 ประชากรส่วนใหญ่นับถือศาสนาพุทธ
เทศบาลตำบลผักไหมเดิมขึ้นกับตำบลระแงง อำเภอศรีขรภูมิ ต่อมาได้รับการแยกตำบลใหม่เป็นตำบลผักไหมในปี 2532 ปัจจุบันมีพื้นที่หมู่บ้าน จำนวน 11 หมู่บ้าน คือ หมู่ที่ 1 บ้านผักไหม หมู่ที่ 2 บ้านทุ่งบัว หมู่ที่ 3 บ้านก้านเหลือง หมู่ที่ 4 บ้านทุ่งราม หมู่ที่ 5 บ้านหนองยาง หมู่ที่ 6 บ้านทุ่งรูง หมู่ที่ 7 บ้านหนองสองห้อง หมู่ที่ 8 บ้านท่าโคราช หมู่ที่ 9 บ้านหนองแวง หมู่ที่ 10 บ้านดงยาง และหมู่ที่ 11 บ้านสองพี่น้อง ประชากรส่วนใหญ่นับถือศาสนาพุทธ
เทศบาลตำบลผักไหมแบ่งเขตการปกครองย่อยออกเป็น 11 หมู่บ้าน ได้แก่
ตั้งอยู่ทางทิศใต้ของอำเภอ ห่างจากอำเภอศรีขรภูมิประมาณ 12 กม. มีพื้นที่ทั้งหมดประมาณ 14.55 ตารางกิโลเมตร หรือประมาณ 17,254 ไร่ สภาพภูมิประเทศเป็นที่ราบสูง ลักษณะเป็นดินร่วนปนทราย ส่วนใหญ่เป็นพื้นที่ทำการเกษตร
อันดับบัวสาย
อันดับบัวสายหรือ Nymphaealesเป็นอันดับของพืชมีดอกประกอบด้วยสมาชิกที่เป็นไม้น้ำ 3 วงศ์ คือ Hydatellaceae Cabombaceae และ Nymphaeaceae (บัวสาย) เป็นหนึ่งในสามอันดับที่อยู่ในกลุ่มพื้นฐานของพืชมีดอก และจัดเป็นกลุ่มของพืชมีดอกที่เกิดขึนในช่วงแรกของสายวิวัฒนาการ
อันดับบัวสายมีสมาชิก 3 วงศ์ และประมาณ 70 - 90 สปีชีส์
เครื่องอิสริยาภรณ์ยุนฮุย
เครื่องอิสริยาภรณ์ยุนฮุย (ภาษาจีนดั้งเดิม:徽章雲匯) เป็นเครื่องอิสริยาภรณ์จีน สถาปนาเมื่อวันที่ 23 ธันวาคม พุทธศักราช 2489 โดย นายกรัฐมนตรี เจียง ไคเชก
ประธานาธิบดีจีนเป็นประธานแห่งเครื่องอิสริยาภรณ์นี้และเป็นผู้มอบเครื่องราชอิสริยาภรณ์นี้
วงศ์สาหร่ายบัว
วงศ์สาหร่ายบัว หรือ Cabombaceae เป็นวงศ์ของพืชดอกที่เป็นไม้น้ำ ประกอบด้วยไม้น้ำสองสกุลคือ "Brasenia" และ "Cabomba" ระบบ APG I รวมวงศ์นี้ในวงศ์ Nymphaeaceae และแยกออกมาในระบบ APG III
วอลเลย์บอลไทยเดนมาร์คซูเปอร์ลีก
วอลเลย์บอลไทยเดนมาร์คซูเปอร์ลีก เป็นการจัดแข่งขันวอลเลย์บอล โดยนำเอาทีมชั้นนำในการแข่งขันวอลเลย์บอลไทยแลนด์ลีก เข้าร่วมการแข่งขัน เพื่อชิงเงินรางวัลเกือบ 1 ล้านบาท วอลเลย์บอลไทยเดนมาร์คซูเปอร์ลีกจัดขึ้นครั้งแรกในปี 2013 (พ.ศ. 2556) มีเฉพาะประเภททีมหญิง ต่อมาในปี 2014 (พ.ศ. 2557) ได้มีการจัดการแข่งขันต่อเนื่องและได้เพิ่มการแข่งขันประเภททีมชายร่วมด้วย
วงศ์ว่านน้ำ
วงศ์ว่านน้ำ หรือ Acoraceae เป็นวงศ์ของพืชมีดอกที่มีสมาชิกเพียงสกุลเดียว ในระบบ () ไม่มีวงศ์นี้ โดยจัดให้สกุล "() "อยู่ในวงศ์บอน ส่วนในระบบ APG ได้แยกวงศ์นี้ออกมา
จุลศีล
จุลศีล แปลว่า ศีลอย่างเล็กน้อย หมายถึงศีลที่มีระดับพื้นฐาน ที่ควรประพฤติงดเว้น เพื่อขจัดอกุศลอย่างหยาบ เช่นการงดเว้นจากฆ่าสัตว์ เป็นต้น จุลศีลนี้ คือศีลที่สมเด็จพระสัมมาสัมพุทธเจ้าทรงแสดงในพรหมชาลสูตร (เถรวาท) โดยทรงเตือนมิให้โกรธเมื่อมีผู้ติเตียนพระรัตนตรัย มิให้ยินดีหรือเหลิงเมื่อมีผู้สรรเสริญ แล้วตรัสว่า คนอาจกล่าวชมเชยพระองค์ด้วยศีล 3 ชั้น คือศีลอย่างเล็กน้อย (จุลศีล) ศีลอย่างกลาง (มัชฌิมศีล) และศีลอย่างใหญ่ (มหาศีล)
จุลศีล ที่พระผู้มีพระภาคเจ้าทรงแสดงในพรหมชาลสูตร (เถรวาท) มีรายละเอียดดังที่ปรากฏในพรหมชาลสูตร (เถรวาท) ของพระสุตตันตปิฎก ทีฆนิกาย สีลขันธวรรค มีดังต่อไปนี้
มัชฌิมศีล
มัชฌิมศีล แปลวว่า ศีลอย่างกลาง หมายถึงศีลที่มีระดับกลาง ที่ควรประพฤติงดเว้น มีความละเอียดขึ้นมาจากจุลศีล เช่น เว้นจากการการละเล่นต่างๆ การร้องรำทำเพลงเป็นต้น รวมถึงขัดเกลากาย วาจา ใจ ที่ปลอดจากอกุศลอย่างหยาบแล้วให้ละเอียดผ่องใสยิ่งขึ้น เช่นเมื่องดเว้นจากการพูดปด, พูดส่อเสียดให้แตกกัน, พูดคำหยาบ ๆ และพูดเพ้อเจ้อ ดังที่ปรากฏในจุลศีลแล้ว ก็ควรเว้นจากการพูดหลอกลวง พูดเลียบเคียง เป็นลำดับต่อมา เป็นอาทิ
มัชฌิมศีลนี้ คือศีลที่สมเด็จพระสัมมาสัมพุทธเจ้าทรงแสดงในพรหมชาลสูตร (เถรวาท) โดยทรงเตือนมิให้โกรธเมื่อมีผู้ติเตียนพระรัตนตรัย มิให้ยินดีหรือเหลิงเมื่อมีผู้สรรเสริญ แล้วตรัสว่า คนอาจกล่าวชมเชยพระองค์ด้วยศีล 3 ชั้น คือศีลอย่างเล็กน้อย (จุลศีล) ศีลอย่างกลาง (มัชฌิมศีล) และศีลอย่างใหญ่ (มหาศีล) โดยทรงชี้ว่า พระองค์ปฏิบัติศีลเหล่านี้จนเป็นที่สรรเสริญของชาวโลก และศีลเหล่านี้จะเป็นแนวทางการปฏิบัติของพระภิกษุสงฆ์ได้ปฏิบัติต่อไป
มัชฌิมศีล ที่พระผู้มีพระภาคเจ้าทรงแสดงในพรหมชาลสูตร (เถรวาท) มีรายละเอียดดังที่ปรากฏในพรหมชาลสูตร (เถรวาท) ของพระสุตตันตปิฎก ทีฆนิกาย สีลขันธวรรค มีดังต่อไปนี้
มะเขือเทศต้น
มะเขือเทศต้น หรือ "Solanum betaceum" เป็นไม้พุ่มในวงศ์ Solanaceae กิ่งเปราะหักง่าย ใบเดี่ยว มีกลิ่นฉุน ก้านใบยาว ดอกช่อขนาดเล็กสีชมพูหรือสีน้ำเงินอ่อน ผลสดแบบผลมีเนื้อหลายเมล็ด กลีบเลี้ยงติดทนจนเป็นผล ผลสีแดงอมม่วง แดงอมส้ม หรือเหลือง ฉ่ำน้ำ เมล็ดกลมแบน
มะเขือเทศต้นมีถิ่นกำเนิดในเทือกเขาแอนดีส ประเทศเปรูก่อนจะแพร่กระจายพันธุ์ออกไป ผลใช้ทำอาหารและของหวาน ผลดิบใช้ทำน้ำผลไม้ ใส่ในแกงและน้ำพริก ผลสุกใส่ในสตูว์ ซุป สลัด เปลือกมีสารรสขมซึ่งทำให้หายไปได้โดยปอกเปลือกออกหรือลวกในน้ำเดือดประมาณ 4 นาที
มหาศีล
มหาศีล แปลว่า ศีลอย่างใหญ่ หมายถึงศีลที่มีระดับสูงสุด ที่ควรประพฤติงดเว้น และเพื่อเป็นการขัดเกลาจริยวัตรให้มีความละเอียดปลอดจากอกุศลอย่างยิ่ง เพื่อยังประโยชน์แก่การดำรงสมณเพศ โดยทรงเตือนมิให้ภิกษุทั้งหลาย เว้นจากดำรงชีวิตด้วยมิจฉาชีพ คือถ้อยคำที่พระไม่ควรพูด จึงจัดเป็นติรัจฉานกถา คือถ้อยคำที่ขวาง หรือขัดกับสมณสารูป และวิชาที่ขวาง หรือขัดกับความเป็นพระ
มหาศีล นี้ คือศีลที่สมเด็จพระสัมมาสัมพุทธเจ้าทรงแสดงในพรหมชาลสูตร (เถรวาท) โดยมีที่มา จากการที่ทรงเตือนมิให้โกรธเมื่อมีผู้ติเตียนพระรัตนตรัย มิให้ยินดีหรือเหลิงเมื่อมีผู้สรรเสริญ แล้วตรัสว่า คนอาจกล่าวชมเชยพระองค์ด้วยศีล 3 ชั้น คือศีลอย่างเล็กน้อย (จุลศีล) ศีลอย่างกลาง (มัชฌิมศีล) และศีลอย่างใหญ่ (มหาศีล) โดยทรงชี้ว่า พระองค์ปฏิบัติศีลเหล่านี้จนเป็นที่สรรเสริญของชาวโลก และศีลเหล่านี้จะเป็นแนวทางการปฏิบัติของพระภิกษุสงฆ์ได้ปฏิบัติตอ่ไป
มหาศีล ที่พระผู้มีพระภาคเจ้าทรงแสดงในพรหมชาลสูตร (เถรวาท) มีรายละเอียดดังที่ปรากฏในพรหมชาลสูตร (เถรวาท) ของพระสุตตันตปิฎก ทีฆนิกาย สีลขันธวรรค มีดังต่อไปนี้
ภาวะผอมหนังหุ้มกระดูก
ภาวะผอมหนังหุ้มกระดูก () หรือ โรคผอมแห้ง คือ ภาวะน้ำหนักลด กล้ามเนื้อฝ่อ ล้า อ่อนเพลียและหมดความอยากอาหารอย่างสำคัญในผู้ที่ไม่ได้กำลังพยายามลดน้ำหนักอย่างขันแข็ง นิยามภาวะผอมหนังหุ้มกระดูกอย่างเป็นทางการ คือ การเสียมวลร่างกายซึ่งไม่สามารถย้อนได้ด้วยโภชนาการ แม้ผู้ป่วยได้รับแคลอรีเพิ่มขึ้น ก็ยังมีการสูญเสียมวลร่างกาย ซึ่งบ่งชี้ว่ามีพยาธิสภาพหลัก
ภาวะผอมหนังหุ้มกระดูกพบได้ในผู้ป่วยมะเร็ง เอดส์ โรคปอดอุดกั้นเรื้อรัง โรคปลอกประสาทเสื่อมแข็ง โรคหัวใจเลือดคั่ง วัณโรค โรคแอมิลอยด์ชนิดกรรมพันธุ์ที่มีโรคเส้นประสาท ภาวะพิษปรอท และการขาดฮอร์โมน
ภาวะดังกล่าวเป็นปัจจัยเสี่ยงเชิงบวกของการเสียชีวิต หมายความว่า หากผู้ป่วยมีภาวะผอมหนังหุ้มกระดูก โอกาสเสียชีวิตจากสภาพเบื้องหลังจะเพิ่มขึ้นมาก ภาวะนี้สามารถเป็นอาการแสดงของความผิดปกติเบื้องหลังหลายอย่าง เมื่อผู้ป่วยมีภาวะผอมหนังหุ้มกระดูก โดยทั่วไปแพทย์จะพิจารณาความน่าจะเป็นมะเร็ง ภาวะเลือดเป็นกรดเหตุเมตะบอลิก (จากการสังเคราะห์โปรตีนลดลงและแคแทบอลิซึมโปรตีนเพิ่มขึ้น) โรคติดเชื้อบางชนิด (เช่น วัณโรค เอดส์) ตับอ่อนอักเสบเรื้อรัง และความผิดปกติออโตอิมมูน หรือการติดแอมเฟตามีน ภาวะผอมหนังหุ้มกระดูกทำให้ผู้ป่วยอ่อนแอทางกายภาพถึงสถานะที่เคลื่อนไหวไม่ได้จากการขาดความอยากอาหาร หมดแรง และโลหิตจาง และปกติสนองต่อการรักษามาตรฐานเลว ภาวะผอมหนังหุ้มกระดูกมีซาร์โคพีเนีย (sarcopenia) เป็นพยาธิสภาพส่วนหนึ่งและอาจจะเกี่ยวกับพันธุกรรมของพ่อหรือแม่ด้วยเช่นกัน
มาโนชญ์ วิชัยกุล
นายมาโนชญ์ วิชัยกุล (เกิด 12 กันยายน พ.ศ. 2486) อดีตสมาชิกสภาผู้แทนราษฎรจังหวัดนครศรีธรรมราช 9 สมัย
มาโนชญ์ วิชัยกุล เกิดเมื่อวันที่ 12 กันยายน พ.ศ. 2486 เป็นบุตรของนายบุญรัตน์ และนางนับ วิชัยกุล สำเร็จการศึกษาระดับปริญญาตรี การศึกษาบัณฑิต สาขาคณิต-วิทย์ จากมหาวิทยาลัยศรีนครินทรวิโรฒ วิทยาเขตปทุมวัน ด้านครอบครัวสมรสกับ นางสำรวย วิชัยกุล
มีบุตรสาวคือ นางสาวพิมพ์ภัทรา วิชัยกุล อดีต ส.ส. นครศรีธรรมราช
อดีตเคยรับราชการในตำแหน่ง อาจารย์ 1 กรมสามัญศึกษา ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมารวม 9 ครั้ง ก่อนที่จะวางมือทางการเมืองในที่สุด
มาโนชญ์ วิชัยกุล ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
เสนีย์ มะดากะกุล
นายเสนีย์ มะดากะกุล (9 มีนาคม พ.ศ. 2478 - ???) อดีตสมาชิกสภาผู้แทนราษฎรจังหวัดนราธิวาส 4 สมัย
เสนีย์ มะดากะกุล เกิดเมื่อวันที่ 9 มีนาคม พ.ศ. 2478 สำเร็จการศึกษาระดับปริญญาตรี และ ปริญญาโท สาขารัฐศาสตร์ จาก University of Karachi ประเทศปากีสถาน
เสนีย์ เคยรับราชการเป็นอาจารย์ที่ แผนกวิชารัฐศาสตร์ ภาควิชาสังคมศาสตร์ คณะมนุษยศาสตร์และสังคมศาสตร์ มหาวิทยาลัยสงขลานครินทร์ (คณะรัฐศาสตร์ มหาวิทยาลัยสงขลานครินทร์ ในปัจจุบัน) ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคกิจสังคม ซึ่งได้รับเลือกตั้งในครั้งดังกล่าว และได้รับเลือกติดต่อกันรวม 4 ครั้ง และเคยเป็นกรรมการบริหารพรรคกิจประชาคม
เสนีย์ มะดากะกุล ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
เกาะชินโด
เกาะชินโด (ฮันกึล: ; ฮันจา: ) เป็นเกาะที่ใหญ่ที่สุดอันดับ 3 ของเกาหลีใต้ ซึ่งอยู่ในกลุ่มของเกาะต่าง ๆ ที่เล็กกว่า ตั้งอยู่ในเขตชินโด จังหวัดช็อลลาใต้ ในภาคตะวันตกเฉียงใต้ของคาบสมุทรเกาหลี เกาะแยกจากแผ่นดินใหญ่โดยช่องแคบมย็องนยัง (Myeongnyang Strait) ช่องแคบแห่งนี้ถูกเชื่อมต่อโดยสะพานขึงที่ยาวที่สุดในเกาหลีใต้ 484 เมตร ณ ที่แห่งนี้ใน ค.ศ. 1597 พลเรือเอกลี ซุนชิน ชนะข้าศึกในสมรภูมิมย็องนยัง ซึ่งเป็นการพ่ายแพ้ของเรือรบญี่ปุ่นที่เหนือกว่าเกาหลีอย่างมาก
สุนัขเกาหลีพันธุ์ชินโดคือสุนัขท้องถิ่นจากเกาะชินโดนี่เอง
ทุก ๆ ปี ในวันที่ไม่แน่นอนในฤดูใบไม้ผลิและฤดูร้อน ทางเดินแคบ ๆ ระหว่างเกาะชินโดกับเกาะโมโด (Modo island) จะโผล่พ้นน้ำให้เห็นเป็นเวลาประมาณ 1 ชั่วโมงซึ่งเป็นผลจากปรากฏการณ์น้ำขึ้นน้ำลง เหตุการณ์นี้ดึงดูดนักท่องเที่ยวหลายหมื่นคนและเข้าร่วมในงานเทศกาลของท้องถิ่น
บ้านเราจงเจริญ
บ้านเราจงเจริญ เป็นละครโทรทัศน์ แนวละคร คอมเมดี ผลิตโดยบริษัท เอ็กแซ็กท์ และ ซีเนริโอ จำกัด บทประพันธ์โดย พัทชุลี / ปารียา บทโทรทัศน์โดย ทีมบทเอ็กแซ็กท์ กำกับการแสดงโดย วิศเวศ บูรณวิทยวุฒิ นำแสดงโดย ภูริ หิรัญพฤกษ์, อรจิรา แหลมวิไล, พิชญา ศรีเทพย์ และ อนุชิต สพันธุ์พงษ์ ออกอากาศทุกวันจันทร์-พฤหัสบดี เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 โดยเริ่มออกอากาศตอนแรกวันที่ 26 ธันวาคม 2550 - 7 มกราคม 2551
ตราบสิ้นดินฟ้า
ตราบสิ้นดินฟ้า เป็นละครโทรทัศน์ แนวละครดราม่า-โรแมนติก ผลิตโดยบริษัท เอ็กแซ็กท์ และ ซีเนริโอ จำกัด จากบทประพันธ์เรื่อง "ชั่วฟ้าดินดับ" ของ พนมเทียน และบทโทรทัศน์โดย ชลธิศ ควบคุมบทโทรทัศน์โดย นิพนธ์ ผิวเณร, ศิริลักษณ์ ศรีสุคนธ์ กำกับการแสดงโดย ศรัณยู วงษ์กระจ่าง
นำแสดงโดย ยุรนันท์ ภมรมนตรี, คัทลียา แมคอินทอช, วิทวัส สิงห์ลำพอง, กัญญา ลีนุตพงษ์, อนุวัฒน์ นิวาตวงศ์, เมย์ เฟื่องอารมย์ และ ณหทัย พิจิตรา ออกอากาศทุกวันจันทร์-พฤหัสบดี เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 โดยเริ่มออกอากาศตอนแรกวันที่ 30 เมษายน - 5 มิถุนายน พ.ศ. 2551
เงาอโศก
เงาอโศก เป็นละครโทรทัศน์ แนวละครดราม่า-โรแมนติก จากบทประพันธ์ของ ชูวงศ์ ฉายะจินดา สร้างเป็นละครโทรทัศน์มาแล้ว 3 ครั้ง
ครั้งแรกเมื่อปี พ.ศ. 2542 ผลิตโดยบริษัท กันตนา จำกัด บทโทรทัศน์โดย คิม ชัญญา กำกับการแสดงโดย ธีระศักดิ์ พรหมเงิน นำแสดงโดย เอกรัตน์ สารสุข, อิศริยา สายสนั่น, ภัทราวดี มีชูธน, เจมี่ บูเฮอร์, นภัสกร มิตรเอม, โชคชัย เจริญสุข, ทนงศักดิ์ ศุภการ, อธิวัฒน์ สนิทวงศ์ ณ อยุธยา โดยเวอร์ชันนี้ประสบความสำเร็จอย่างมาก ทำเรตติ้งสูงถึง 30 โดยเริ่มออกอากาศตอนแรกวันที่ 10 สิงหาคม - 27 กันยายน พ.ศ. 2542
ครั้งที่สองปี พ.ศ. 2551 ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย รัชนี โกลด์ริค กำกับการแสดงโดย นิพนธ์ ผิวเณร, สิริวิทย์ อุปการ, วิศเวศ บูรณวิทยวุฒิ นำแสดงโดย ณวัฒน์ กุลรัตนรักษ์, กัญญา ลีนุตพงษ์, สมิทธิ์ อารยะสกุล, ปานวาด เหมมณี, พิชญา เชาวลิต และ กาญจนา จินดาวัฒน์ โดยเริ่มออกอากาศตอนแรกวันที่ 9 มิถุนายน - 30 กรกฎาคม พ.ศ. 2551 ทาง สถานีวิทยุโทรทัศน์กองทัพบกช่อง 5 ทุกวันวันจันทร์-วันพฤหัสบดี เวลา 20.25 - 21.25 น.
และนำกลับมาสร้างใหม่อีกครั้งในปี พ.ศ. 2559 ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์ ศิริลักษณ์ ศรีสุคนธ์, รัชนี โกลด์ริค, ศกุนกานต์ เวชชาชีวะ, วีรพล บุญเลิศ, ภัทรนันทน์ อิศรางกูร ณ อยุธยา ควบคุมบทโทรทัศน์ ศิริลักษณ์ ศรีสุคนธ์ กำกับการแสดงโดย วรวิทย์ ขัตติยโยธิน นำแสดงโดย ฌอห์ณ จินดาโชติ, เอสเธอร์ สุปรีย์ลีลา,พรรณวรท ด้วยเศียรเกล้า,กรกฎ ตุ่นแก้ว,สิรีภรณ์ ยุกตะทัต,รัตนาภรณ์ กลิ่นกุหลาบหิรัญ,ภัทรพล กันตพจน์,ปรารถนา บรรจงสร้าง และ สาวิตรี สามิภักดิ์ ออกอากาศทาง ช่องวัน ทุกวันพุธ-วันพฤหัสบดี เวลา 20.30 - 22.00 น. เริ่มออกอากาศตอนแรกวันที่ 7 กันยายน - 29 ธันวาคม พ.ศ. 2559 และตั้งแต่วันที่ 5 ตุลาคม พ.ศ. 2559 เปลี่ยนเวลาออกอากาศเป็น ทุกวันพุธ-วันพฤหัสบดี เวลา 20.30 - 21.50 น.
กรวยไตอักเสบ
กรวยไตอักเสบ () หรือ กรวยไตและไตอักเสบ () คือภาวะที่มีการอักเสบของเนื้อไต (renal parenchyma) และกรวยไต (renal pelvis และ renal calyx) ส่วนใหญ่เกิดจากการติดเชื้อแบคทีเรียที่ลุกลามมาจากระบบปัสสาวะ หรืออีกทางหนึ่งคือมาจากเลือด หากเป็นมากอาจทำให้เกิดไตเป็นหนอง, ติดเชื้อในกระแสเลือด (urosepsis), ไตวาย หรือเสียชีวิตได้
อวัยวะสืบพันธุ์สตรีหย่อน
อวัยวะสืบพันธุ์สตรีหย่อน () หรือ ช่องคลอดหย่อน () หรือ อุ้งเชิงกรานหย่อน () เป็นภาวะที่ทำให้มีส่วนของช่องคลอด (vagina) ยื่นออกมาจากปากช่องคลอด (vulva) ส่วนใหญ่เกิดเมื่ออุ้งเชิงกรานหย่อน จากการคลอด หรือการยกของหนักจนเนื้อเยื่ออ่อนเสื่อมลงหรือฉีกขาด อาจทำให้เกิดมีท่อปัสสาวะโป่ง กระเพาะปัสสาวะหย่อน ลำไส้ตรงหย่อน อย่างใดอย่างหนึ่งหรือหลายอย่างพร้อมๆ กันได้
เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก
เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก () (3 เมษายน พ.ศ. 2374 - 16 ธันวาคม พ.ศ. 2452) เป็นพระมเหสีในพระเจ้ามิเกลแห่งโปรตุเกส
เจ้าหญิงอเดเลด โซเฟีย อมีเลียแห่งโลเวนสไตน์-เวิร์ทเฮล์ม-โรเซนเบิร์ก ประสูติเมื่อวันที่ 3 เมษายน พ.ศ. 2374 เป็นพระราชธิดาในคอนแสตนติน เฮเรดิทารี่ เจ้าชายแห่งโลเวนสไตน์-เวิร์ทเฮล์ม-โรเซนเบิร์กและเจ้าหญิงอักเนสแห่งโฮเฮนโลเฮ-ลานเกนบูร์ก เจ้าหญิงทรงมีพระชนมายุได้ 4 พรรษาในขณะที่พระมารดาสิ้นพระชนม์ และ 7 พรรษาในขณะที่พระบิดาสิ้นพระชนม์ เจ้าหญิงและพระเชษฐา เจ้าชายชาร์ลส์ได้รับการดูแลโดย คาร์ล โทมัส เจ้าชายแห่งโลเวนสไตน์-เวิร์ทเฮล์ม-โรเซนเบิร์กพระอัยกาและ เจ้าหญิงโซเฟียแห่งวินดิช-เกรทซ์พระอัยยิกา
เมื่อวันที่ 24 กันยายน พ.ศ. 2394 เจ้าหญิงได้อภิเษกสมรสกับพระเจ้ามิเกลแห่งโปรตุเกส ซึ่งขณะนั้นเจ้าหญิงมีพระชนมายุได้ 20 พรรษา ในขณะที่พระเจ้ามิเกล มีพระชนมายุ 49 พรรษา
พระเจ้ามิเกลได้ทำหน้าที่เป็นผู้สำเร็จราชการแทนพระองค์แห่งโปรตุเกสให้กับพระราชนัดดาและพระคู่หมั้น สมเด็จพระราชินีนาถมาเรียที่ 2 แห่งโปรตุเกส แต่ในที่สุดพระองค์ก็ทรงยึดราชบัลลังก์มาเป็นของพระองค์เองเมื่อวันที่ 23 มิถุนายน พ.ศ. 2371 พระเจ้ามิเกลทรงมีแนวคิดแบบอนุรักษนิยม ทรงล้มล้างรัฐธรรมนูญที่ตราขึ้นโดยสมเด็จพระเจ้าเปโดรที่ 4 แห่งโปรตุเกสพระเชษฐา และทรงพยายามเป็นพระมหากษัตริย์ที่ปกครองในระบอบสมบูรณาญาสิทธิราชย์ เหตุนี้จึงนำไปสู่สถานการณ์ทางการเมืองที่ยุ่งยาก โดยมีผู้คนจำนวนมากถูกสังหาร, จับกุม, ข่มเหง หรือถูกเนรเทศ และที่ซึ่งนำไปสู่จุดสูงสุดที่เรียกว่า สงครามเสรีนิยมโปรตุเกส ระหว่างกลุ่มเผด็จการสมบูรณาญาสิทธิราชย์กับกลุ่มรัฐธรรมนูญก้าวหน้า
สงครามขึ้นสุดเมื่อปี พ.ศ. 2377 พระเจ้ามิเกลสละพระราชสิทธิ์ในราชบัลลังก์แลกเปลี่ยนกับการที่พระองค์จะได้รับเงินบำนาญรายปี พระองค์ถูกเนรเทศตลอดพระชนม์ชีพ
ในปีพ.ศ. 2394 พระองค์ทรงอภิเษกสมรสกับพระเจ้ามิเกลแห่งโปรตุเกส ซึ่งมีพระราชโอรสหนึ่งพระองค์และพระราชธิดาหกพระองค์ร่วมกัน ได้แก่
พระราชสวามีของพระองค์ พระเจ้ามิเกล สวรรคตเมื่อ 14 พฤศจิกายน พ.ศ. 2409 ก่อนที่พระราชโอรสพระราชธิดาจะเจริญพระชันษา เจ้าหญิงอเดเลดทรงใช้ความพยายามต่อมาอีกหลายปีที่จะทำพระโอรส-ธิดาของพระองค์ได้อภิเษกสมรสกับผู้ที่เหมาะสม
อันเป็นผลมาจากความพยายามอันประสบผลสำเร็จของพระองค์ พระราชนัดดาของพระองค์ เอลิซาเบธแห่งบาวาเรีย สมเด็จพระราชินีแห่งเบลเยียม, แกรนด์ดัชเชสมารี-อาเดลาอีดแห่งลักเซมเบิร์ก, แกรนด์ดัชเชสชาร์ล็อตแห่งลักเซมเบิร์ก และพระองค์อื่นๆ ได้รับการถ่ายทอดลักษณะการมีพระชนม์ชีพยาวนานเช่นพระองค์
ในปี พ.ศ. 2438 สองปีหลังการอภิเษกสมรสของพระราชธิดา เจ้าหญิงได้หันเข้าหาพระศาสนา และได้บวชเป็นแม่ชีเมื่อวันที่ 12 มิถุนายน พ.ศ. 2440 พระองค์สิ้นพระชนม์เมื่อวันที่ 16 ธันวาคม พ.ศ. 2452 พระศพได้รับการฝังที่สุสานบราแกนซาในกรุงลิสบอน
ซัสกียา ฟัน ไรส์ไวก์
ซัสกียา ฟัน ไรส์ไวก์ () เกิด ค.ศ. 1960 ที่กรุงอัมสเตอร์ดัม เป็นทั้งนักแสดงหญิงและแชมป์มวยไทยชาวดัตช์
ในช่วงต้นคริสต์ทศวรรษ 1980 ซัสกียา ฟัน ไรส์ไวก์ ได้เป็นแชมป์โลกมวยไทยหญิง ไม่นานหลังจากที่เธอชนะ เธอได้เริ่มอาชีพเต้นรำ, ร้องเพลง และการแสดง นอกจากนี้ เธอยังได้เริ่มต้นการฝึกสอนศิลปะป้องกันตัวสำหรับผู้หญิง
ซัสกียา ฟัน ไรส์ไวก์ ได้แสดงภาพยนตร์ดังต่อไปนี้:
ลลิตา ไพศาล
ลลิตา ไพศาล (ชื่อเล่น: มิ้นท์) เกิดวันที่ 5 กันยายน พ.ศ. 2531 มิ้นท์เคยเป็นพิธีกรรายการสตรอเบอรี่ชีสเค้กของค่ายดวงมาลีมณีจันทร์ ของจันทร์จิรา จูแจ้ง อยู่มาถึงประมาณ 7 ปี มิ้นท์เป็นคนที่มีความสามารถหลายอย่างทั้งการแสดง และความกล้าแสดงออก และอีกหลายอย่าง
ลลิตาสำเร็จการศึกษาชั้นมัธยมปลายจาก โรงเรียนเบญจมราชาลัย ในพระบรมราชูปถัมภ์ และกำลังศึกษาต่อในระดับอุดมศึกษาที่ มหาวิทยาลัยศรีนครินทรวิโรฒ มศว. ประสานมิตร คณะศิลปกรรมศาสตร์ สาขาเอกการแสดง และ กำกับการแสดง (ภาควิชาภาษาอังกฤษ)
เจ้าชายวิลเลียม ดยุกแห่งกลอสเตอร์
เจ้าชายวิลเลียม ดยุกแห่งกลอสเตอร์ (อังกฤษ:Prince William, Duke of Gloucester) (24 กรกฎาคม ค.ศ.1689 - 30 กรกฎาคม ค.ศ.1700) เป็นพระราชโอรสเพียงพระองค์เดียวในสมเด็จพระราชินีนาถแอนน์แห่งบริเตนใหญ่และเจ้าชายจอร์จแห่งเดนมาร์ก พระราชสวามีแห่งบริเตนใหญ่ ทรงเป็นรัชทายาทที่จะครองราชย์ต่อจากพระราชมารดา เมื่อผ่านวันคล้ายวันพระราชสมภพมาประมาณ 6 วัน พระองค์ก็ทรงสวรรคตกรวมพระชนมายุ11 ชันษา เนื่องจากมีความผิดปกติของของเหลวในโพรงสมอง ทำให้พระราชมารดาและบิดาของพระองค์เสียใจอย่างยิ่ง พระศพของเจ้าชายถูกฝังไว้ที่
วิหารเวสต์มินสเตอร์ ลอนดอน ในวันที่ 9 สิงหาคม ค.ศ.1700
โรคเมนิแยร์
โรคเมนิแยร์ () เป็นโรคอย่างหนึ่งของหูชั้นใน ผู้ป่วยจะมีอาการเวียนศีรษะหมุนเป็นระยะๆ ได้ยินเสียงผิดปกติในหู สูญเสียการได้ยิน และหูอื้อได้ ส่วนใหญ่จะเป็นเพียงข้างเดียวในระยะแรก อาการครั้งหนึ่งมักคงอยู่ประมาณ 20 นาที ไปจนถึง 2-3 ชั่วโมง โดยแต่ละครั้งอาจเป็นนานไม่เท่ากันได้ อาการสูญเสียการได้ยินและอาการได้ยินเสียงผิดปกติในหูอาจเป็นมากขึ้น จนเป็นถาวรได้
สาเหตุของโรคเมนิแยร์ยังไม่ชัดเจน แต่เชื่อว่าสัมพันธ์กับสาเหตุทางพันธุกรรมและสิ่งแวดล้อมประกอบกัน บางทฤษฎีเชื่อว่าสาเหตุของโรคสัมพันธ์กับการเกิดหลอดเลือดตีบ การติดเชื้อไวรัส และปฏิกิริยาแพ้ภูมิตนเอง ผู้ป่วย 10% มีคนในครอบครัวเป็นโรคนี้ด้วย อาการของโรคเชื่อว่าเกิดจากการที่มีสารน้ำคั่งกว่าปกติในโพรงเลบิรินท์ของหูชั้นใน การวินิจฉัยทำได้โดยการสัมภาษณ์อาการ การตรวจร่างกาย และการตรวจการได้ยิน โรคอื่นที่อาจทำให้มีอาการคล้ายกันได้แก่อาการเวียนศีรษะจากไมเกรนและภาวะสมองขาดเลือดชั่วคราว
ปัจจุบันยังไม่มีวิธีรักษาใดที่สามารถรักษาโรคเมนิแยร์ให้หายขาดได้ การรักษาจะมุ่งเน้นไปที่การบรรเทาอาการในแต่ละครั้งที่มีอาการกำเริบ ซึ่งทำได้ด้วยการใช้ยาเพื่อบรรเทาอาการเวียนศีรษะ อาการคลื่นไส้ และความกังวล วิธีที่แนะนำไว้ในการป้องกันการเกิดอาการกำเริบมีหลายวิธี แต่ละวิธียังไม่มีหลักฐานทางวิทยาศาสตร์สนับสนุนว่าได้ผล ผู้ป่วยอาจใช้การลดปริมาณเกลือในอาการ การใช้ยาขับปัสสาวะ หรือยาสเตียรอยด์ได้ภายใต้การแนะนำของแพทย์ การทำกายภาพบำบัดอาจช่วยบรรเทาปัญหาการทรงตัวได้ และการรับคำปรึกษาอาจช่วยลดความกังวลได้ บางครั้งแพทย์อาจแนะนำให้รักษาด้วยการฉีดยาเข้าหูชั้นใน หรือการผ่าตัด หากรักษาด้วยวิธีอื่นๆ แล้วยังไม่ได้ผล แต่วิธีการรักษาเช่นนี้ก็ยังมีความเสี่ยงต่อการเกิดภาวะแทรกซ้อนได้ การวางท่อที่แก้วหูเป็นวิธีรักษาหนึ่งที่ทำกันมาก แต่ก็ยังไม่มีหลักฐานทางวิทยาศาสตร์สนับสนุนว่าได้ผล
โรคเมนิแยร์ค้นพบครั้งแรกเมื่อช่วงต้นคริสต์ศตวรรษ 1800 โดย Prosper Ménière มีความชุก 0.3-1.9 ต่อ 1000 ประชากร ผู้ป่วยส่วนใหญ่เริ่มมีอาการในช่วงอายุ 40-60 เป็นเพศหญิงมากกว่าเพศชาย หลังเริ่มมีอาการไปประมาณ 5-15 ปี อาการเวียนศีรษะหมุนมักลดลงจนไม่เป็นอีก คงเหลือเฉพาะอาการทรงตัวลำบากเล็กน้อย สูญเสียการได้ยินปานกลาง และมีเสียงผิดปกติในหู
เยื่อหุ้มสมองอักเสบจากเชื้อวัณโรค
เยื่อหุ้มสมองอักเสบจากเชื้อวัณโรค () เป็นโรคเยื่อหุ้มสมองอักเสบชนิดหนึ่งที่เกิดจากการติดเชื้อวัณโรค ("Mycobacterium tuberculosis") ที่เยื่อหุ้มสมอง เป็นวัณโรคระบบประสาทส่วนกลางที่พบบ่อยที่สุด
มะเร็งเยื่อบุมดลูก
มะเร็งเยื่อบุมดลูก () คือมะเร็งที่เกิดขึ้นจากเยื่อบุมดลูก (endometrium) เป็นมะเร็งนรีเวชที่พบบ่อยที่สุดในประเทศที่พัฒนาแล้ว ชนิดที่พบบ่อยที่สุดคือ endometrioid adenocarcinoma (มะเร็งชนิดต่อมที่คล้ายเยื่อบุมดลูก) ซึ่งมักเกิดในสตรีวัยหมดประจำเดือนมาแล้ว 20-30 ปี และสัมพันธ์กับความอ้วน การได้รับฮอร์โมนเอสโตรเจนมากเกิน ผู้ป่วยมักมีเยื่อบุมดลูกงอกเกิน (endometrial hyperplasia) มาก่อน และมักมีอาการแรกเริ่มเป็นการมีเลือดออกทางช่องคลอด
กล้ามเนื้อหัวใจอักเสบ
กล้ามเนื้อหัวใจอักเสบ () คือภาวะที่มีการอักเสบของกล้ามเนื้อหัวใจ ส่วนใหญ่เกิดจากการติดเชื้อไวรัส ที่พบบ่อยเช่น parvovirus B19 นอกจากนี้ยังอาจเกิดจากเชื้ออื่นที่ไม่ใช่ไวรัสก็ได้แต่พบน้อยกว่า เชื้ออื่นเหล่านี้เช่น "Borrelia burgdorferi" (โรคไลม์) หรือ "Trypanosoma cruzi" หรือเกิดจากการแพ้ยา เป็นต้น
รูฟท็อปส์ (อะลิเบอเรชันบรอดแคสต์)
รูฟท็อปส์ (อะลิเบอเรชันบรอดแคสต์) () เป็นเพลงของวงอัลเทอร์เนทีฟจาก เวลส์, สหราชอาณาจักร ลอสท์โพรเฟ็ทส์ เพลงนี้ออกจำหน่ายเป็นซิงเกิลแรกจากสตูดิโออัลบั้มที่ 3 ของพวกเขา "Liberation Transmission" (2006)
การแสดงสดครั้งแรกของซิงเกิลในสหราชอาณาจักร ที่อยู่ใน Muni Arts Centre ในพอนตีพิดด์เมื่อวันที่ 24 เมษายน ค.ศ. 2006 ก่อนที่จะได้รับการเปิดในสถานีวิทยุ ซิงเกิลนี้ติดชาร์ตอันดับที่ 8 ของชาร์ตซิงเกิลแห่งสหราชอาณาจักร
อาหารติมอร์-เลสเต
อาหารติมอร์-เลสเต () ประกอบด้วยเครื่องปรุงที่เป็นที่นิยมในท้องถิ่น เช่น เนื้อหมู ปลา โหระพา มะขาม ถั่ว ข้าวโพด ข้าว ผักและผลไม้เขตร้อน อาหารติมอร์-เลสเตนี้ได้รับอิทธิพลจากอาหารโปรตุเกสเพราะเคยเป็นอาณานิคมมาก่อน และยังได้รับอิทธิพลจากอาหารของดินแดนที่เป็นอาณานิคมของโปรตุเกสมาก่อนหน้าด้วย
"ช่วงหิวโหย" ในติมอร์-เลสเตเป็นช่วงระหว่างเดือนพฤศจิกายนถึงกุมภาพันธ์ซึ่งมีสภาพอากาศแปรปรวน บางครั้งก็แห้งแล้ง ทำให้ผลผลิตทางการเกษตรลดลงมาก ครัวเรือนแต่ละแห่งต้องเตรียมและสะสมอาหารไว้เอง ต้นปาล์มสาคูหรืออาการ์ () เป็นอาหารสำหรับคนจนในช่วงนี้เพราะเป็นแหล่งอาหารที่หาได้ง่าย โดยนำเปลือกต้นสาคูมาทำให้แห้ง บดเป็นผง ผสมกับน้ำให้มีลักษณะคล้ายเยลลี่ แล้วนำไปทำให้สุกด้วยไฟ การบริโภคอาหารชนิดนี้ทำให้เด็กชาวติมอร์-เลสเตอายุต่ำกว่าห้าปีจำนวนร้อยละ 54 เป็นโรคขาดสารอาหารเรื้อรัง
เส้นประสาทเฟเชียลเป็นอัมพาต
เส้นประสาทเฟเชียลเป็นอัมพาต () เป็นภาวะที่ทำให้อวัยวะที่เลี้ยงโดยเส้นประสาทเฟเชียลเกิดทำงานไม่ได้หรือเป็นอัมพาตขึ้นมา เส้นทางของเส้นประสาทนี้ยาวและซับซ้อน เพราะฉะนั้นจึงอาจมีสาเหตุที่ทำให้เกิดภาวะนี้ได้มากมาย สาเหตุที่พบบ่อยที่สุดคืออัมพาตแบบเบลล์ ซึ่งเป็นโรคที่ยังไม่ทราบสาเหตุ วินิจฉัยได้โดยการแยกเอาสาเหตุอื่นออกหมดแล้วเท่านั้น (by exclusion)
บีบินกา
บีบินกาหรือบีบิก เป็นขนมอินเดียชนิดหนึ่งที่เป็นขนมพื้นเมืองในกัว อินเดียตะวันออก และมังกาลอร์ แบบดั้งเดิมมี 16 ชั้น แต่จะทำมากกว่านั้นก็ได้ ทำจากแป้ง น้ำตาล เนยฆี ไข่แดง กะทิ เป็นขนมที่พบได้ทั่วไปในภัตตาคารกัว แต่พบได้บ้างในมุมไบละมังคลอร นิยมกินกับไอศกรีม
บีบินกาเคยเป็นชื่อพายุไต้ฝุ่นในมหาสมุทรแปซิฟิกตะวันตกเฉียงเหนือ ประเทศผู้ตั้งชื่อคือมาเก๊า
จุไรรัตน์ ผลเลขา
จุไรรัตน์ ผลเลขา เกิดวันที่ 6 ตุลาคม พ.ศ. 2534 ที่จังหวัดขอนแก่น ประเทศไทย เป็นนักกีฬาวอลเลย์บอลหญิงทีมชาติไทยผู้ทำหน้าที่ในตำแหน่งมือเซต ปัจจุบัน เธอทำหน้าที่ในระดับอาชีพให้แก่ทีมสโมสรวอลเลย์บอลศรีสะเกษ
จุไรรัตน์ ผลเลขา มีภูมิลำเนาเดิมอยู่ที่ตำบลบ้านทุ่ม อำเภอเมือง จังหวัดขอนแก่น เมื่อครั้งที่เธอเรียนอยู่ระดับชั้นมัธยมที่โรงเรียนหนองเรือวิทยา เธอได้มีโอกาสเข้าร่วมทีมวอลเลย์บอลหญิงทีมชาติไทยชุดใหญ่ โดยได้รับการเก็บตัวร่วมกับรุ่นพี่ที่เดินทางไปแข่งขันที่ประเทศญี่ปุ่น และใน พ.ศ. 2552 จุไรรัตน์ได้เข้าร่วมแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 36 ให้แก่สังกัดทีมมหาวิทยาลัยรัตนบัณฑิต
เดือนมกราคม พ.ศ. 2556 จุไรรัตน์ ผลเลขา เข้าแข่งขันพลบดีเกมส์ ให้แก่สังกัดทีมมหาวิทยาลัยรัตนบัณฑิต และในเดือนมิถุนายนของปีเดียวกัน เธอได้ทำหน้าที่ในตำแหน่งมือเซตให้แก่ทีมมหาวิทยาลัยราชภัฏสวนดุสิต ในการแข่งขันวอลเลย์บอล ประชาชนหญิง ก ชิงชนะเลิศแห่งประเทศไทย ประจำปี 2556 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ที่จังหวัดศรีสะเกษ
สโมสรวอลเลย์บอลอยุธยา เอ.ที.ซี.ซี.
สโมสรวอลเลย์บอลอยุธยา เอ.ที.ซี.ซี. เป็นสโมสรวอลเลย์บอลในประเทศไทย ตั้งอยู่ในจังหวัดพระนครศรีอยุธยา ในอดีตมีดาวเด่นได้แก่ ยุพา สนิทกลาง, กรรณิการ์ ธิปะโชติ, ชัชชุอร โมกศรี และมีโสรยา พรมหล้า ทำหน้าที่เป็นกัปตันทีม
พ.ศ. 2557 สโมสรวอลเลย์บอลอยุธยา เอ.ที.ซี.ซี. สามารถคว้าแชมป์การแข่งวอลเลย์บอลไทยเดนมาร์คซูเปอร์ลีก 2014 โดยสามารถชนะแชมป์ไทยแลนด์ลีกปีล่าสุดอย่างทีมสโมสรวอลเลย์บอลนครราชสีมา ไปได้ 3-0 เซต
พ.ศ. 2558 หลังจากการแข่งขันวอลเลย์บอลไทยเดนมาร์คซูเปอร์ลีก 2015 จบลง สโมสรวอลเลย์บอลอยุธยา เอ.ที.ซี.ซี. จบการแข่งขันได้อันดับ 3 จากการแข่งขัน หลังจากนั้นไม่นาน ทางสโมสรก็ได้ประกาศยุบสโมสรอย่างเป็นทางการ
แม่พระประจักษ์ที่ฟาตีมา
แม่พระประจักษ์ที่ฟาตีมา เป็นการประจักษ์ของพระแม่มารีย์ต่อเด็กชาวโปรตุเกส 3 คน คือลูเซีย ดูช ซังโตส และฌาซิงตาและฟรังซิสโก มาร์โต รวมทั้งสิ้น 6 ครั้ง ในปี ค.ศ. 1917 ที่เมืองฟาตีมา ประเทศโปรตุเกส เหตุการณ์นี้ทำให้พระนางมารีย์พรหมจารีได้รับสมัญญาว่าแม่พระแห่งฟาตีมา (Our Lady of Fatima)
ในปี ค.ศ. 1916 ลูเซีย ดูช ซังโตส และฌาซิงตาและฟรังซิสโก มาร์โต ได้เห็นทูตสวรรค์ผู้อารักขาประเทศโปรตุเกสมาประจักษ์ 3 ครั้ง ดังนี้
ในฤดูใบไม้ผลิ ทูตสวรรค์ได้สอนเด็กทั้งสามให้สวดอ้อนวอนพระเจ้าให้อภัยบาปแก่ผู้ที่ไม่เชื่อพระองค์
ในฤดูร้อน ทูตสวรรค์ให้เด็กสวดอ้อนวอนพระเจ้าอย่างต่อเนื่องเพื่อให้พวกคนบาปกลับใจ และทำพลีกรรมเพื่อชดใช้บาปแทนคนเหล่านั้น
ในฤดูใบไม้ร่วง ทูตสวรรค์สอนบทอธิษฐานอีกบทหนึ่ง เพื่อขอการชดใช้บาปแทนคนบาป และให้คนบาปได้กลับใจด้วยอำนาจของพระหฤทัยของพระเยซูและดวงหทัยนิรมลของพระแม่มารีย์
ในปี ค.ศ. 1917 พระนางมารีย์พรหมจารีได้มาประจักษ์ต่อเด็กทั้ง 3 คน ดังนี้
ขณะที่เด็กทั้งสามกำลังนำแกะไปเลี้ยงในทุ่ง ก็พบสตรีคนหนึ่งปรากฏกายขึ้นพร้อมกับแสงสว่างจ้า เธอบอกเด็ก ๆ ว่าเธอมาจากสวรรค์ นัดหมายพวกเขาให้มาพบเธอทุก ๆ วันที่ 13 จนถึงเดือนตุลาคม แล้วเธอจะบอกเด็ก ๆ ว่าเธอเป็นใคร และให้เด็กทั้งสามทำพลีกรรมและรับความลำบากจากพระเจ้าเพื่อชดใช้บาปแทนคนบาป
สตรีนั้นขอให้เด็กสวดสายประคำบ่อย ๆ ให้อธิษฐานขอให้พระเยซูยกโทษบาปของมนุษย์ และช่วยเหลือวิญญาณทั้งหลายที่อยู่ในแดนชำระ และบอกเรื่องบางอย่างให้เด็กทั้งสามเก็บไว้เป็นความลับ
สตรีนั้นย้ำให้เด็ก ๆ สวดสายประคำทุกวัน บอกเด็ก ๆ ว่าในเดือนตุลาคมนั้นเธอจะแสดงการอัศจรรย์ครั้งใหญ่ให้ทุกคนได้เชื่อ และให้ทำพลีกรรมแทนคนบาป
สตรีนั้นย้ำเตือนเด็ก ๆ ให้อธิษฐานและทำพลีกรรมมาก ๆ เพราะมีวิญญาณหลายดวงต้องลงนรก เพราะไม่มีคนอธิษฐานและทำพลีกรรมให้เขา
ลูเซียขอให้สตรีนั้นช่วยบำบัดโรคให้คนป่วยที่มาขอความช่วยเหลือเธอ สตรีนั้นว่าจะช่วยให้หายได้เป็นบางคน เพราะพระเจ้าไม่พอพระทัย 
มีคนมารอดูการอัศจรรย์เป็นจำนวนมาก ทางการคาดว่าราว 70,000 คน เมื่อฝนหยุดตก สตรีนั้นปรากฏตัวขึ้นบนท้องฟ้า บอกว่าเธอคือ “มารดาแห่งสายประคำ” แม่พระเตือนให้คริสตชนหยุดทำบาป หันมาสวดสายประคำ และชดใช้โทษบาปของตนเอง แม่พระยังขอให้สร้างโบสถ์น้อยขึ้นที่นี่หลังหนึ่ง เมื่อแม่พระหายลับไป ดวงอาทิตย์ก็ปรากฏลักษณะแปลกประหลาด กลายเป็นสีเงิน มองเห็นได้โดยไม่แสบตา แล้วเริ่มเคลื่อนเป็นวงกลมสลับเป็นสีต่าง ๆ ปรากฏการณ์นี้เกิดขึ้นนานนับ 10 นาที หลังกลับสู่ภาวะปกติ ผู้อยู่ในเหตุการณ์พบว่าเสื้อผ้าของตนแห้งสนิท และสะอาดปราศจากคราบโคลนที่เปื้อนในตอนแรก
เหตุการณ์แม่พระประจักษ์ที่ฟาตีมาถูกวิพากษ์วิจารณ์อย่างมาก จนในที่สุดวันที่ 3 พฤษภาคม ค.ศ. 1922 มุขนายกฌูเซ อัลเวส กอร์เรยา ดา ซิลวา (José Alves Correia da Silva) ประมุขมุขมณฑลเลอีเรีย-ฟาตีมา ในขณะนั้นจึงสั่งให้ดำเนินการสอบสวน และประกาศรับรองอย่างเป็นทางการเมื่อวันที่ 13 ตุลาคม ค.ศ. 1930
ก็อดซิลล่า ปะทะ เมก้ากีรัส ก็อดซิลล่าตะลุยข้ามศตวรรษ
ก็อดซิลล่า ปะทะ เมก้ากีรัส ก็อดซิลล่าตะลุยข้ามศตวรรษ ( ,) เป็นภาพยนตร์แนววิทยาศาสตร์ไคจูในปี ค.ศ. 2000 ผู้อำนวยการสร้างโดย Shogo Tomiyama กำกับโดย Masaaki Tezuka เป็นภาพยตร์เรื่องที่ 24 ของก็อตซิลลาซีรีส์ ซึ่งต่อจากภาคก็อดซิลลา 2000 และเป็นภาคที่ 2 ในยุคมิลเลเนี่ยม โดยออกฉายทางโรงภาพยนตร์ทั่วญี่ปุ่นในวันที่ 16 ธันวาคม ค.ศ. 2000 (พ.ศ. 2543) ผลิตโดยบริษัท โตโฮ
หัวใจมีเงา
หัวใจมีเงา เป็นบทประพันธ์ของ ชลาลัย ถูกนำไปสร้างเป็นละครโทรทัศน์ ถึง 2 ครั้ง ในปี พ.ศ. 2542 และ พ.ศ. 2558
โดยครั้งแรกสร้างในปี พ.ศ. 2542 ผลิตโดย บริษัท ชาโดว์ เอ็นเตอร์เทนเมนท์ จำกัด ในเครืออาร์เอส บทโทรทัศน์โดย วรการ กำกับการแสดงโดย อดุลย์ บุญบุตร นำแสดงโดย พัสสน ศรินทุ, กุลสตรี ศิริพงษ์ปรีดา, เกริก ชิลเลอร์, แวร์ โซว ออกอากาศทางช่อง 3
และครั้งที่ 2 ในปี พ.ศ. 2558 ผลิตโดย เอ็กแซ็กท์-ซีเนริโอ และ บริษัท สเตปอัพเวิร์คพลัส จำกัด โดยมี ชฎาพร รัตนากร เป็นผู้จัด บทโทรทัศน์โดย ศรีชญา กำกับการแสดงโดย ภาคภูมิ วงษ์จินดา นำแสดงโดย ภาคิน คำวิลัยศักดิ์, มนัสนันท์ พันเลิศวงศ์สกุล, รัชวิน วงศ์วิริยะ, กันต์ดนย์ อะคาซาน, กรกฎ ตุ่นแก้ว ออกอากาศทางช่องวัน ทุกวันพุธ-พฤหัสบดี เวลา 20.20 - 22.20 น. เริ่มตอนแรกวันที่ 17 กันยายน พ.ศ. 2558 – 28 ตุลาคม พ.ศ. 2558
บุญชัย โชควัฒนา
นายบุญชัย โชควัฒนา ประธานกรรมการบริษัท บริษัท สหพัฒนพิบูล จำกัด (มหาชน) สมรสกับ นางลัดดา โชควัฒนา เป็นบุตรของดร.เทียม-นางสายพิณ โชควัฒนา มีบุตร 2 คน คือ ชัยลดา ตันติเวชกุล ชัยลดล โชควัฒนา
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
บุญชัย โชควัฒนา เกิดเมื่อวันที่ 1 สิงหาคม พ.ศ. 2490 ที่โรงพยาบาลจุฬาลงกรณ์ เป็นบุตรคนที่ 7 ของ เทียม โชควัฒนา และ นางสายพิณ โชควัฒนา นายบุญชัยเป็นแฝดผู้พี่ของนายบุญเกียรติ โชควัฒนา โดยเกิดห่างกัน 5 นาที
เทียม โชควัฒนา
ดร.เทียม โชควัฒนา ผู้ก่อตั้งและวางรากฐานกิจการในเครือสหพัฒน์ ผู้ผลิตและจำหน่ายเครื่องอุปโภคและบริโภคที่ใหญ่ที่สุดในประเทศไทย ภายใต้ชื่อการค้า 
บริษัท สหพัฒนพิบูล จำกัด (มหาชน) ( ชื่อย่อ:SPC)
เกิดเมื่อวันที่ 14 มิถุนายน พ.ศ. 2459 ปีมังกร (นับตามปฏิทินจีน) ชื่อเดิมคือ เฮงเทียม แซ่ลี้ เป็นบุตรคนที่ 3 จากจำนวนทั้งสิ้น 8 คน ของนายฮกเปี้ยว แซ่ลี้ และ นางสอน แซ่ลี้ บิดาเป็นชาว จีนโพ้นทะเลมาจากตำบลเตี๋ยชู้เลี้ยง อำเภอโผวเล้ มณฑล แต้จิ๋ว ส่วนมารดานั้นเป็นลูกจีนซึ่งเกิดในเมืองไทย สมรสเมื่อตอนอายุ 17 ปี กับ นางสายพิณ โชควัฒนา มีบุตร-ธิดา ด้วยกันทั้งสิ้น 8 คน เป็นชาย 6 คน หญิง 2 คน
คือ คุณบุญเอก คุณบุญปกรณ์ คุณบุณยสิทธิ คุณศิริยล คุณศิรินา คุณณรงค์ คุณบุญชัย คุณบุญเกียรติ โชควัฒนา
เริ่มการศึกษา ครั้งแรกที่โรงเรียนเผยอิง ถนนทรงวาด จนกระทั่งอายุ 15 ปี ก่อนตัดสินใจลาออกจากโรงเรียนมาเป็นคนงานในร้านขายของชำของที่บ้าน และเมื่อเริ่มมีโอกาสก็ได้ไปเรียนภาคค่ำซึ่งคล้ายกับโรงเรียนศึกษาผู้ใหญ่
ปี พ.ศ. 2474 ขณะนั้นอายุได้ประมาณ 15 ปี โดยเริ่มงานครั้งแรกด้วยการเป็นพนักงานในร้าน"เปียวฮะ"ของบิดาและอาๆ ซึ่งเป็นร้านค้าที่ทำการจำหน่ายสินค้าประเภท นม น้ำตาล แป้งหมี่ น้ำมัน ฯลฯ ซึ่งขณะนั้นยังเป็นสินค้าที่ไทยต้องสั่งนำเข้ามาจากต่างประเทศ และไปเรียนภาคค่ำซึ่งคล้ายกับโรงเรียนศึกษาผู้ใหญ่ 
การค้าในยุคแรกของร้านค้าส่งเปียวฮะต้องติดต่อสั่งซื้อสินค้า จากบริษัทต่างชาติ อาทิเช่น บอร์เนียว มิตซุย แองโกล-ไทย ฯลฯ หรือไม่ก็ต้อง ติดต่อกันระหว่างร้านค้าแถวตลาดทรงวาดที่หนึ่งที่สั่งสินค้าเข้ามาจำหน่าย จาก สิงคโปร์ ฮ่องกง มาเก๊าแล้วนำสินค้าเหล่านั้นมาเปิดบัญชีให้กับลูกค้ารายย่อยอีกต่อหนึ่ง
ในปี พ.ศ. 2484 บิดาได้แยกกิจการจากพวกอาๆ ออกมาตั้งร้าน “เฮียบฮะ” ในช่วงนี้คุณเทียมได้รับหน้าที่เป็นพนักงานติดต่อซื้อขาย และมีโอกาสได้รับทราบบัญชีและงบดุลของร้าน 
ในปี พ.ศ. 2485 หลังจากตั้งร้านเฮียบฮะ มาได้ 6 เดือน ก็ได้เสนอให้พี่น้องเปลี่ยนแนวทางในการทำธุรกิจ จากการขายแต่ขอหนักๆอย่างเช่น น้ำตาลที่ให้กำไรน้อย น้ำตาล 1 กระสอบ หนัก 100 กิโลกรัม ขายได้แค่ 20 สตางค์ มาเป็นการขายเสื้อกล้าม สามารถใช้มือหิ้วได้ข้างละ 10 โหล ซึ่งได้กำไร 1.50 บาท แต่บิดาไม่เห็นด้วย
จากนั้นจึงตัดสินใจออกมาตั้งบริษัทของตัวเอง ที่ใช้ชื่อจีนว่า เฮียบ เซ่ง เซียง ด้วยเงินทุน 10,000 บาท ซึ่งเริ่มต้นโดยการสั่งซื้อสินค้าจากฮ่องกงมาขาย
ในปี พ.ศ. 2489 ได้เดินทางออกไปติดต่อนำเข้าสินค้าจากต่างประเทศมาขายเอง ได้มีการโฆษณาสินค้า ต่อมาในปี พ.ศ. 2495 เฮียบ เซ่ง เซียง ได้เปลี่ยนชื่อเป็น บริษัท สหพัฒนพิบูล จำกัด ด้วยทุนจดทะเบียน 1 ล้านบาท โดยนำเข้าสินค้าอุปโภคบริโภคนานาชนิด มาจำหน่ายในต้นทศวรรษ 2500 บริษัทฯได้เริ่มติดต่อกับบริษัทไลอ้อน ประเทศญี่ปุ่นโดยสั่งสินค้าแชมพู ยาสีฟัน และผงซักฟอกมาขาย และได้เปิดบริษัทใหม่สำหรับขายเครื่องสำอางแม็คแฟคเตอร์ ธุรกิจเครื่องสำอางในรูปแบบเคาเตอร์มีพนักงานขายหญิง หรือที่เรียกว่า “B.A.” ย่อมาจาก “Beauty Advisor” ประจำ ณ เคาเตอร์ เป็นผู้แนะนำการใช้สินค้าเครื่องสำอางในการแต่งหน้า ซึ่งถือว่าเป็นสินค้าค่อนข้างใหม่สำหรับคนไทยในยุคนั้น
เริ่มต้นสั่งเครื่องจักรเข้ามาบรรจุแชมพู ต่อมาเริ่มตั้งโรงงานผลิตสินค้าต่างๆ เช่น ถุงเท้า รองเท้า ผงซักฟอก เครื่องสำอาง
ปี พ.ศ. 2515 ได้จัดตั้งบริษัทโฮลดิ้ง “บริษัท สหพัฒนา อินเวสเมนท์” เพื่อดูแลและวางแผนการลงทุนของเครือสหพัฒนฯ โดยเฉพาะอย่างยิ่งเกี่ยวกับโรงงาน ได้จัดซื้อพื้นที่ในภาคตะวันออกใกล้ทะเล สร้างเป็นสวนอุตสาหกรรมซึ่งซึ่งปัจจุบันเจริญเติบโตเป็นที่รู้จักของบรรดานักอุตสาหกรรมเป็นอย่างดีว่า เป็นทั้งแหล่งอุตสาหกรรมที่ผลิตสินค้าอุปโภคบริโภคนานาชนิด
ซูโฮชูจุโช ชั้น 3) พ.ศ. 2528
อันดับขิง
อันดับขิง หรือ Zingiberales เป็นอันดับของพืชมีดอก เป็นอันดับที่มีสมาชิกเป็นพืชที่รู้จักกันดีหลายชนิด เช่น ขิง ข่า ขมิ้น กระวาน กล้วย สาคู เฮลิโคเนีย 
ในระบบ Cronquist จัดให้อันดับนี้มีสมาชิก 8 วงศ์ อยู่ในชั้นย่อย Zingiberidae ในชั้น Liliopsida ซึ่งเป็นชั้นของพืชใบเลี้ยงเดี่ยว ระบบ APG III จัดให้อันดับนี้อยู่ในเคลด คอมเมลินิด ในกลุ่มพืชใบเลี้ยงเดี่ยว:
กุสตาวู ลีมา
นีวัลดู บาติสตา ลีมา () หรือชื่อที่ใช้ในการแสดงว่า กุสตาวู ลีมา () เกิดเมื่อวันที่ 3 กันยายน พ.ศ. 2532 เป็นนักร้อง นักแต่งเพลง และนักดนตรีชาวบราซิล มีผลงานเพลงที่รู้จักในประเทศอย่างเพลง และ ต่อมามีเพลงที่รู้จักในระดับนานาชาติอย่างเพลง
กุสตาวูเป็นลูกชายของอัลซีนูและเซบัสเชียนา ลีมา แม้ว่าเขาจะเกิดในรัฐมีนัสเชไรส์ แต่ก็เติบโตขึ้นมาในเมืองโกยาเนียของรัฐโกยาส ในปี ค.ศ. 1998 ขณะที่เขามีอายุเพียง 9 ปี เขาได้เข้าร่วมเป็นนักร้องในคณะนักร้องประสานเสียงและได้รับความสนใจจากการร้องเพลง "แออูอาโมร์" () ซึ่งประพันธ์โดยเซแซ จี กามาร์กู กับลูเซียนู () กุสตาวูกล่าวว่าความบันดาลใจหลักของเขามาจากศิลปินอย่างฌีนูอีแฌนู (), ชีเตาซิญญูอีโชโรรอ (), บรูนูอีมาโรนี () และเซแซ จี กามาร์กู
ในปี ค.ศ. 2010 เขาทำสัญญากับค่ายซงลีวรี (Som Livre) และวางจำหน่ายอัลบัม "อิงเวงโตร์ดุสอาโมริส" () ในรูปแบบซีดีและดีวีดีโดยมียอดขาย 15,000 แผ่น เพลงที่มีชื่อเดียวกับชื่ออัลบัมนี้มีวงดูโอฌอร์ฌีอีมาเตวส์ () มาร่วมร้องด้วย และสามารถขึ้นสูงถึงอันดับที่ 24 ในการจัดอันดับความนิยมของบิลล์บอร์ดบราซิล จากความสำเร็จในจุดเริ่มต้นนี้ เขาได้ปล่อยซิงเกิล "โกร์จีโอรู" () ออกมา ซึ่งก็ขึ้นสูงถึงอันดับที่ 21 ในบราซิล
ในปี ค.ศ. 2011 กุสตาวูวางจำหน่ายซีดีและดีวีดีของอัลบัม "กุสตาวูลีมาอีโวเซ" () ซึ่งเป็นบันทึกการแสดงสดที่เมืองปาตุสจีมีนัสเมื่อวันที่ 3 มิถุนายน ค.ศ. 2011 ในช่วงเทศกาลดนตรีเฟนามิลยูซึ่งมีผู้ชมประมาณ 6,000,000 คน อัลบัมนี้ได้รับความนิยมอย่างสูง โดยขึ้นสู่อันดับที่ 7 และได้รับการรับรองแผ่นเสียงทองคำขาว (มียอดจำหน่ายเกินหนึ่งล้านแผ่น)
ปลาลิ้นแมว
ปลาลิ้นแมว หรือ ปลาชะโอนหิน ปลาน้ำจืดชนิดหนึ่ง มีชื่อวิทยาศาสตร์ว่า "Silurichthys schneideri" ในอันดับปลาหนัง (Siluriformes) อยู่ในวงศ์ปลาเนื้ออ่อน (Siluridae) มีลำตัวแบนข้างและเรียวยาว ตามีขนาดเล็กมาก หัวและปากเล็ก ปากล่างสั้นกว่า มีหนวด 2 คู่ ลำตัวสีน้ำตาลแดงหรือน้ำตาลอมม่วง ลำตัวและครีบมีลายประหรือลายหินอ่อน ครีบหลังอันเล็กมี 2-3 ก้าน ครีบหางและครีบก้นต่อเนื่องกัน ปลายครีบหางด้านบนยาวเรียว มีขนาดประมาณ 15 เซนติเมตร การแยกเพศยังไม่สามารถทำได้ชัดเจน จะสังเกตได้เฉพาะฤดูผสมพันธุ์ คือ ปลาเพศผู้จะมีส่วนของลำตัวยาวและขนาดใหญ่กว่าเพศเมีย ส่วนเพศจะสังเกตได้จากบริเวณส่วนท้องจะบวมเป่งและผนังท้องจะบางและนิ่มกว่าเพศผู้
พฤติกรรมมักซ่อนตัวอยู่ใต้วัสดุลอยน้ำเช่น ใบไม้ร่วง หากินในเวลากลางคืน โดยอาหารได้แก่ แมลง และสัตว์น้ำขนาดเล็ก พบอาศัยอยู่ในลำธารน้ำตกในป่า เช่น น้ำตกลำนารายณ์ และน้ำตกกระทิง จังหวัดจันทบุรี, น้ำตกลานสกา จังหวัดนครศรีธรรมราช, อุทยานแห่งชาติปางสีดา เป็นต้น
ในปี พ.ศ. 2547 ศูนย์วิจัยและพัฒนาประมงน้ำจืดสระแก้วได้ออกสำรวจปลาลิ้นแมวอย่างจริงจังที่อุยานแห่งชาติปางสีดา พบว่ามีอาศัยอยู่ที่กิโลเมตรที่ 23 บริเวณห้วยน้ำเย็น ซึ่งอยู่ในเขตป่าลึกที่มีลักษณะเป็นป่าดิบชื้นและมีความสูงจากระดับน้ำทะเล 200-300 เมตร และได้มีการนำมาศึกษาและทำการเพาะขยายพันธุ์จนประสบความสำเร็จโดยการผสมเทียม
ทือบิงเงิน
ทือบิงเงิน ( , ) เป็นเมืองมหาวิทยาลัย ทางตอนกลางของรัฐบาเดิน-เวือร์ทเทมแบร์ก, ประเทศเยอรมนี ตั้งอยู่ทางใต้ของเมืองหลวงของรัฐ เมืองชตุทท์การ์ท ตั้งอยู่บนฝั่งแม่น้ำเนคคาร์และแม่น้ำอัมเมอร์ จากข้อมูลประชากรในปี ค.ศ. 2014 ราว 1 ใน 3 ของประชากรที่อาศัยอยู่ในเมืองเป็นนักศึกษา
¹ census result
ถนนบรรทัดทอง
ถนนบรรทัดทอง () เป็นถนนเส้นหนึ่งในกรุงเทพมหานคร ในพื้นที่ 2 เขตคือ เขตปทุมวันและเขตราชเทวี
ถนนบรรทัดทองมีจุดเริ่มต้นตั้งแต่แยกสะพานเหลืองตัดกับถนนพระรามที่ 4 ไปจนถึงแยกเพชรพระราม ตัดกับถนนเพชรบุรี เป็นถนนที่ตัดผ่านสนามกีฬาแห่งชาติ หรือที่นิยมเรียกกันว่า สนามศุภชลาศัย จึงทำให้มีร้านจำหน่ายอุปกรณ์กีฬาและชุดกีฬาจำนวนมากบริเวณนั้นด้วย โดยทั้งนี้ถนนบรรทัดทองทองมิใช่ถนนประทัดทอง หรือ ถนนพระรามที่ 6 ในปัจจุบันในเวลาประมาณ 13.11 น. ของวันศุกร์ที่ 17 มกราคม พ.ศ. 2557 มีเหตุการณ์ปาระเบิดใส่ผู้ชุมนุมกลุ่มคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ระหว่างเดินรณรงค์การชุมนุมที่นี่ บริเวณใกล้กับแยกเจริญผล ทำให้มีผู้เสียชีวิตหนึ่งคนในเช้าวันถัดมา เป็นชายชาวจังหวัดภูเก็ต
มะเร็งรังไข่
มะเร็งรังไข่ () คือมะเร็งที่เกิดกับรังไข่ ในระยะแรกส่วนใหญ่จะมีอาการน้อยมากหรือไม่มี ถ้ามีมักเป็นอาการที่ไม่ชัดเจน เช่น ท้องอืด ปวดท้องน้อย กินอาหารลำบาก ปัสสาวะบ่อย อาการเหล่านี้มักสับสนกับโรคหรือภาวะอื่นได้ง่าย ตำแหน่งที่มะเร็งมักแพร่กระจายไปได้แก่เยื่อบุช่องท้อง ลำไส้ กระเพาะปัสสาวะ ต่อมน้ำเหลือง ปอด และตับ
สตรีที่มีการตกไข่มากครั้งตลอดวัยเจริญพันธุ์มีความเสี่ยงต่อการเป็นมะเร็งรังไข่สูงกว่า สาเหตุของความเสี่ยงในกรณีนี้เช่น ไม่มีบุตร มีประจำเดือนตั้งแต่อายุน้อย หรือประจำเดือนหมดช้า ความเสี่ยงอื่นเช่นการจำเป็นต้องได้รับการรักษาด้วยฮอร์โมนหลังหมดประจำเดือน การใช้ยากระตุ้นการเจริญพันธุ์ และความอ้วน ปัจจัยที่ช่วยลดความเสี่ยงเช่น การใช้ยาคุมกำเนิดแบบฮอร์โมน การทำหมัน และการให้นมบุตร ผู้ป่วยประมาณ 10% มีความสัมพันธ์กับความเสี่ยงจากพันธุกรรม โดยสตรีที่มีการกลายพันธุ์ที่ยีน "BRCA1" หรือ "BRCA2" มีความเสี่ยงประมาณ 50% ที่จะเกิดโรค มะเร็งรังไข่ชนิดที่พบบ่อยที่สุดคือมะเร็งเยื่อบุ คิดเป็น 95% ของมะเร็งรังไข่ทั้งหมด มะเร็งรังไข่ชนิดเยื่อบุแบ่งออกได้อีกเป็นห้าชนิดย่อยหลักๆ โดยชนิดที่พบบ่อยที่สุดคือชนิดน้ำใสความรุนแรงสูง เชื่อว่าเนื้องอกเหล่านี้เจริญมาจากเซลล์ที่ปกคลุมผิวของรังไข่ แต่บางประเภทก็อาจเจริญมาจากท่อนำไข่ มะเร็งรังไข่ชนิดอื่นๆ ที่พบ่อยรองลงมาเช่นเนื้องอกของเซลล์สืบพันธุ์ต้นกำเนิดและเนื้องอกของเซลล์โครงสร้างต่อมเพศ เป็นต้น การวินิจฉัยมะเร็งรังไข่ยืนยันได้โดยการตรวจชิ้นเนื้อ ซึ่งส่วนใหญ่ได้จากการผ่าตัดเอาชิ้นเนื้อออก
เซนจูรีมีเดียเรเคิดส์
เซนจูรีมีเดียเรเคิดส์ () เป็นค่ายเพลงอิสระซึ่งเปิดทำการในสหรัฐอเมริกา ,เยอรมนี และออสเตรเลีย
เซนจูรีมีเดีย ก่อตั้งโดย Robert Kampf และ Oliver Wilthöft ในดอร์ทมุนด์ ,ประเทศเยอรมนี ในปี ค.ศ. 1988 และได้หายไปในการจะเปิดตัวอาชีพของวง เช่น Architects, Diecast, Divine Heresy, Eyehategod, God Forbid, Iced Earth, In This Moment, Lacuna Coil, Moonspell, Nevermore, Shadows Fall, Suicide Silence, Warbringer, และ Winds of Plague ค่ายเพลงมีความเชี่ยวชาญในสไตล์ที่แตกต่างของเฮฟวีเมทัล จำนวนของศิลปินที่อยู่ในรายการได้รับอนุญาตให้ เซนจูรีมีเดียสำหรับตลาดอเมริกันจากค่ายส่วนใหญ่ในยุโรป
โคเอนไซม์คิว10
โคเอนไซม์คิว () หรือยูบิควิโนน () ยูบิเดคาริโนน () โคเอ็นไซม์คิว บางครั้งย่อเป็นโคคิวเท็น (CoQ10) โคคิว หรือคิวเท็น คือ 1-4 เบนโซควิโนน โดยคิวหมายถึงหมู่เคมีควิโนน และ 10 หมายถึง จำนวนหน่วยย่อยเคมีไอโซพรีนิลในหาง
โคเอนไซม์คิว เป็นสารคล้ายวิตามิน ละลายในไขมัน พบในไมโทคอนเดรียเป็นหลักของเซลล์ยูคาริโอตส่วนใหญ่ มันเป็นองค์ประกอบของลูกโซ่ของการขนส่งอิเล็กตรอน และมีส่วนในการหายใจระดับเซลล์แบบใช้ออกซิเจน ซึ่งสร้างพลังงานในรูปเอทีพี พลังงาน 95% ของร่างกายมนุษย์ผลิตด้วยวิธีนี้ ฉะนั้น อวัยวะที่ต้องการพลังงานสูงสุด เช่น หัวใจ ตับและไต จึงมีความเข้มข้นของโคเอนไซม์คิว สูงสุด โคคิวเท็นมีสามสถานะรีด็อกซ์ คือ ออกซิไดซ์สมบูรณ์ (ยูบิควิโนน) กึ่งควิโนน (ยูบิเซมิควิโนน) และรีดิวซ์สมบูรณ์ (ยูบิควินอล) ขีดความสามารถของโมเลกุลนี้ในการมีอยู่ในรูปออกซิไดซ์สมบูรณ์และรีดิวซ์สมบูรณ์ทำให้มันทำหน้าที่ในลูกโซ่ของการขนส่งอิเล็กตรอน และเป็นสารต้านอนุมูลอิสระตามลำดับ